Komission lausunto Euroopan unionin toiminnasta tehdyn sopimuksen 294 artiklan 7 kohdan c alakohdan nojalla Euroopan parlamentin tarkistuksista neuvoston kantaan ehdotuksesta Euroopan parlamentin ja neuvoston direktiivi miesten ja naisten tasa-arvoisen kohtelun periaatteen soveltamisesta itsenäisiin ammatinharjoittajiin ja direktiivin 86/613/ETY kumoamisesta /* KOM/2010/0347 lopull. - COD 2008/0192 */





[pic] | EUROOPAN KOMISSIO | Bryssel 23.6.2010 KOM(2010)347 lopullinen 2008/0192 (COD) KOMISSION LAUSUNTO Euroopan unionin toiminnasta tehdyn sopimuksen 294 artiklan 7 kohdan c alakohdan nojalla Euroopan parlamentin tarkistuksista neuvoston kantaan ehdotuksesta EUROOPAN PARLAMENTIN JA NEUVOSTON DIREKTIIVI miesten ja naisten tasa-arvoisen kohtelun periaatteen soveltamisesta itsenäisiin ammatinharjoittajiin ja direktiivin 86/613/ETY kumoamisesta 2008/0192 (COD) KOMISSION LAUSUNTO Euroopan unionin toiminnasta tehdyn sopimuksen 294 artiklan 7 kohdan c alakohdan nojalla Euroopan parlamentin tarkistuksista neuvoston kantaan ehdotuksesta EUROOPAN PARLAMENTIN JA NEUVOSTON DIREKTIIVI miesten ja naisten tasa-arvoisen kohtelun periaatteen soveltamisesta itsenäisiin ammatinharjoittajiin ja direktiivin 86/613/ETY kumoamisesta 1. Johdanto Euroopan unionin toiminnasta tehdyn sopimuksen 294 artiklan 7 kohdan c alakohdassa määrätään, että komissio antaa Euroopan parlamentin toisessa käsittelyssä ehdottamista tarkistuksista lausunnon. Komissio antaa jäljempänä lausuntonsa parlamentin ehdottamista 17 tarkistuksesta. 2. Tausta Komissio antoi 3. lokakuuta 2008 direktiiviehdotuksensa[1] ja toimitti sen samana päivänä Euroopan parlamentille ja neuvostolle hyväksyttäväksi EY:n perustamissopimuksen 251 artiklan mukaisella yhteispäätösmenettelyllä. Euroopan talous- ja sosiaalikomitea antoi lausuntonsa 24. maaliskuuta 2009. Euroopan parlamentti vahvisti ensimmäisessä käsittelyssä 6. toukokuuta 2009 lainsäädäntöpäätöslauselman[2], jonka mukaan komission ehdotus hyväksytään sillä edellytyksellä, että siihen tehdään 28 tarkistusta. Komissio ilmoitti Euroopan parlamentin täysistunnossa voivansa hyväksyä useimmat tarkistukset joko kokonaan tai pääosin. Neuvosto pääsi EY:n perustamissopimuksen 251 artiklan mukaisesti poliittiseen yhteisymmärrykseen ehdotuksesta 30. marraskuuta 2009 ja vahvisti kantansa virallisesti ensimmäisessä käsittelyssä 8. maaliskuuta 2010[3]. Komissio antoi 22. maaliskuuta 2010 Euroopan parlamentille tiedonannon neuvoston ensimmäisessä käsittelyssä vahvistamasta kannasta.[4] 3. ehdotuksen tavoite Komission ehdotuksen tarkoituksena on muuttaa yhteisön lainsäädäntöpuitteita, jotka koskevat naisten ja miesten tasa-arvoisen kohtelun periaatteen soveltamista itsenäisiin ammatinharjoittajiin ja heidän puolisoihinsa. Ehdotuksessa tehdään olennaisia muutoksia vuodesta 1986 voimassa olleeseen direktiiviin. Siinä muun muassa laajennetaan puoliso-käsitettä sisällyttämällä siihen elinkumppanit siinä määrin kuin heidät tunnustetaan kansallisessa lainsäädännössä. Ehdotuksessa säädetään myös, että itsenäistä ammatinharjoittajaa perheyrityksessä avustavan puolisolla olisi pyynnöstä oltava oikeus sosiaaliturvaan. Lisäksi ehdotuksen mukaan itsenäisinä ammatinharjoittajina toimiville ja puolisoja avustaville naisille olisi pyynnöstä myönnettävä äitiysavustus, jotta he voivat keskeyttää ammattitoimintansa vähintään 14 viikon ajaksi. 4. Komission lausunto Euroopan parlamentin tarkistuksista Komissio esitti neuvoston ensimmäisessä käsittelyssä vahvistamaa kantaa koskevassa tiedonannossaan päätelmänsä, jonka mukaan ainoa tapa saada menettely etenemään on tukea neuvoston ensimmäisen käsittelyn kantaa, vaikka se ei vastaakaan tiettyjä komission alkuperäisen ehdotuksen olennaisia tavoitteita. Euroopan parlamentti teki neuvoston kantaan joitakin tarkistuksia, joiden tarkoituksena on selkeyttää tekstiä muuttamatta sen soveltamisalaa. Euroopan parlamentin tekemistä tarkistuksista on keskusteltu ja päästy yksimielisyyteen molempien lainsäätäjien välisissä neuvotteluissa, joihin Euroopan komissio on osallistunut. 4.1. Komission hyväksymät tarkistukset Komissio hyväksyy kaikki Euroopan parlamentin tekemät tarkistukset, sillä ne ovat ehdotuksen yleisen tavoitteen mukaisia. 5. Päätelmä Euroopan unionin toiminnasta tehdyn sopimuksen 293 artiklan 2 kohdan nojalla komissio muuttaa ehdotustaan Euroopan parlamentin täysistunnossaan 18. toukokuuta 2010 hyväksymien tarkistusten mukaisesti. [1] KOM(2008) 636. [2] A6-0258/2009. [3] Neuvoston kanta (EU) N:o 8/2010, EUVL C 123, 12.5.2010, s. 5. [4] KOM(2010) 99.